رووژنامەی mirror بەریتانی وت: ئەو دویەت ئوسترالیە، هەناێ چەوی کەفتە پەیامیگ ئەلیکترۆنی و وینەیلیگ لەناوی دی ک کەفتیەسە گەرد ژنیگتر، بڕیگیان زوی بویە، و بڕیگیش هن ئی رووژەیل نزیکە بویە، ئاشکرای خیانەتکاری دەزویرانەگەی کرد.
هەرچەن دویەتیگ نزیکی تەمەیی کرد ک کردەوەی خیانەتکاری رویوەڕی دەزویرانەگەی بویشێد، وەلێ یەی تەگبیر داشتیە کارەگە ئەرا مەوقەی سویرەگە هەڵگرێد، و لەنوای مەردمەگە رسوای بکەێد.
تا رووژ سویرەگە هات، و لە وەردەم بڕیگ لە ئامادەبویەیل، وەیوەگە مۆبایلەگەی خوەی دراورد، و ئەو پەیامەیلە نشانیان دا.
رووژنامەگە دیاری کرد ک رەنگ شەرم و رسوایی هاتە روی باوان و برادەرەیل کوڕەگە، و دویەتیش دویای ئەوە، سویرەگە هیشتەجی.
